|  |  |
| --- | --- |
| ***Визия за ОСП след 2020 г.*** |  |

**2. Докладчикът на Европейския парламент относно преходните мерки за Общата селскостопанска политика (ОСП) Елси Катайн каза във вторник, на 26 май, че се надява междуинституционалното споразумение по досието да бъде постигнато до края на юни.** Комисията по земеделие на Европейския парламент направи преглед на резултатите от първия трилог на 20 май между Съвета на ЕС, Парламента и Комисията относно преходните мерки. Г-жа Катайнен каза, че земеделските производители „се нуждаят от правна сигурност“ и че съзаконодателите трябва да бъдат гъвкави. Тя подчерта, че трите институции се ангажират да постигнат споразумение за преходните мерки до края на юни, въпреки строгия график. Вторият трилог ще се проведе на 16 юни. Дискусиите на 20 май бяха фокусирани върху продължителността на преходните мерки. Парламентът разчита на двугодишен преходен период, за разлика от позицията на Съвета на ЕС от една година (с възможност за добавяне на още една година). Парламентът е по-амбициозен по отношение на новите мерки за управление на кризи в селскостопанския сектор. „Надявам се Съветът на ЕС да бъде гъвкав в актуализирането на законодателството, за да отразява по-добре новата ситуация“, заяви докладчикът, като се позова на уроците, които трябва да се извлекат от пандемията с коронавируса.

**3. На 27 май Европейската комисия представи своето предложение за Многогодишна финансова рамка за периода 2021-2027 г., заедно с нов инструмент за възстановяване от кризисната ситуация и подготовка за следващото поколение.** В отговор на настъпилата кризисна ситуация от появата на коронавируса (както в ЕС, така и на глобално ниво), Комисията вече предложи и бяха одобрени различни мерки, които да подпомогнат засегнатите страни да се справят с последиците от пандемията (включително такива, насочени към земеделските стопани). Като допълнение на предприетите до момента анти-кризисни мерки и осигуреното финансиране, Комисията представи официално за обсъждане своя цялостен план за възстановяване на ЕС. Планът дава насоки за възстановяване на европейската икономика, насърчаване на прехода към екологични и цифрови технологии, както и осигуряване на по-справедлив, стабилен и устойчив ЕС. Изпълнението на плана изисква осигуряването на значителни инвестиции от частни и публични средства. Поради тази причина, Комисията се стреми да използва пълния потенциал на бюджета на ЕС, с цел осигуряване на инвестиции и ускорена финансова подкрепа за ДЧ през първите години на възстановяването след пандемията. Комисията представи предложение за финансиране от две части, което включва актуализирано предложение за Многогодишна финансова рамка (МФР) на ЕС за периода 2021-2027 г., придружено от нов Европейски инструмент за възстановяване, съкр. „Следващо поколение ЕС“ (англ. “Next Generation EU”) (за повече информация, моля вижте приложение 1). В новото предложение на Комисията се обръща също сериозно внимание на бюджета за ОСП. В него се отчита, че подпомагането по ОСП е от съществено значение за земеделските стопани и селскостопанския сектор в ЕС, които дори по време на криза са продължили да осигуряват безопасни и устойчиви храни и имат съществена роля за развитието на земеделието и селските райони, както и за прехода към екологична икономика. Поради тази причина Комисията предлага новия Европейски инструмент за възстановяване да осигури допълнително финансиране от 15 млрд. евро към бюджета на Европейския земеделски фонд за развитие на селските райони. В допълнение към това финансиране, Комисията предлага да се заздрави допълнително селскостопанския сектор, като бюджетът на ОСП за следващата МФР се увеличи с допълнителни 4 млрд. евро за периода 2021-2027 г. Така ще се осигури необходимата подкрепа за земеделските стопани за преодоляване на кризисната ситуация. Постигането на бързо споразумение по новото предложение на Комисията ще допринесе значително за неговото успешно прилагане. Комисията насърчава съ-законодателите (Съвета на ЕС и Европейския парламент) да разгледат и обсъдят бързо новите текстове с оглед постигането на политическо споразумение от ръководителите на държавите членки в Европейския съвет до юли 2020 г. Комисията ще работи в близко сътрудничество както със Съвета, така също и с ЕП за финализиране на споразумението. Завършване на този процес до началото на есента ще даде възможност предложеното в момента финансиране за възстановяване на ЕС от кризисната ситуация да бъде на разположение на ДЧ от 1 януари 2021 год.

**4. „Предложеният от Комисията план за възстановяване от 750 милиарда евро е изключителна мярка при изключителни обстоятелства, които чрез рестартиране на икономиката на ЕС ще спестят пари на държавите членки в дългосрочен план“, заяви Герт Ян Коопман – генерален директор по бюджета в ЕК.**  В „стратегически разговор“, предаван по интернет на 28 май Герт Ян Коопманобясни, че целта на плана за възстановяване е да гарантира, че Европа отново ще се изправи на крака. Инструментът за въстановяване “Следващото поколение ЕС“ ще е с бюджет от 750 милиарда евро. Герт Ян Коопман заяви, че вместо „да натоварваме децата си с дълговете, всъщност ще ги оборудваме с работеща икономика, която би им позволила да плащат при не по-лоши обстоятелства.“ Стимулиращият пакет няма да натовари тежестта за бъдещите поколения, а напротив ще ги защити. Това е печеливш пакет, при който икономиката оперира с "производствен потенциал". През седемте години на следващата Многогодишната финансова рамка (МФР) 2021-2027 г. държавите членки ще трябва да плащат по-малко. Зависи дали те ще са съгласни с предложенията на ЕК, за да се позволи на Съюза да има кошница от собствени ресурси за нейния бюджет, като планираното разширяване на схемата за търговия с емисии, коригиране на границата на въглеродните емисии, механизмът за противопоставяне на вноса на евтин продукт от чужбина или нов цифров данък за компании с глобален годишен оборот над 750 милиона евро. Новите мерки се предприемат за справяне с кризата COVID-19.

**5.** **Фермерските лобита и заинтересованите страни дадоха своите реакции относно предложението на Европейската комисия (ЕК) за преработена Многогодишна финансова рамка 2021-2027 и новия инструмент за възстановяване “ЕС за следващо поколение“, които бяха представени на 27 май 2020 г.** Най-голямата фермерска организация в ЕС Копа- Кожека заяви, необходимост от повече съвместни действия на равнище ЕС и от допълнителна финансова подкрепа в рамките на бюджета по ОСП, особено след публикуването на двете стратегии „От фермата до трапезата“ и „Биологичното разнообразие 2030“. Европейската Асоциацията за Биогаз (ЕБА) приветства плановете за възстановяване, които включват решаваща подкрепа за биогазовата индустрия и са от съществено значение за максималното използване на възобновяемите газове и осигуряване на интелигентна интеграция в сектора.От своя страна BirdLife Europeзаяви, че Комисията е направила препращане към двете току-що публикувани стратегии „От фермата до трапезата“ и „Биоразнообразие 2030“, в опит за преодоляване на двусмисления и следователно „потенциално вреден път, който Европа поема за бъдеще“. Грийнпийс кампания в ЕС за горите и селското стопанство предупреждава, че ОСП не може да даде своя принос за „малките земеделски стопани, природата или климата, ако продължава да разпределя по-голямата част от средствата на основата единствено на обработваема площ."  Световният фонд за природа (WWF ) заявява, че пакетът за възстановяване и подготовка не е „напълно зелен и справедлив“. Фондът съжалява, че липсват ясни механизми за прилагане на зелените условия и гаранция, че никакви средства, изразходвани от държавите членки, няма да вредят на дейности като изкопаеми горива или изграждане на нови летища и магистрали." Земеделският мозъчен тръст Ферма Европа (Farm Europe) заявява, че преразгледаният дългосрочен план, представлява „сериозно съкращение от 31 милиарда евро на помощи за земеделските стопанства за периода 2021-2027.“ Тръстът призовава Съвета и Парламента да възстановят съгласуваността и да дадат на европейските селскостопански сектори средства за изпълнение на мисията, както и за постигане на устойчиво управление на екологичното наследство. Групата на лобистите за търговия на дребно и едро (Euro Commerce) настоява за стимулиране на потреблението и подчертава необходимостта от икономически стимули, които да увеличат доходите на хората. Организацията подчертава, че стимулирането на потреблението би означавало подкрепа за всички по веригите за доставки в цяла Европа. Европейският комитет на регионите (КР) подкрепи преразгледания план за МФР и план за възстановяване и призова за бързо приемнане на предложенията. Подчерта, че бюджет от 1,1 трилиона евро и пакет за стимулиране след коронавируса в размер на 750 милиарда евро се съсредоточават върху безопасността, възстановяването и устойчивостта на регионите, градовете и селата в цяла Европа. И двата проекта включват ключовите елементи, изисквани от Европейски комитет на регионите. Повече информация за реакцията на фермерските лобита можете да видите в Приложение 2.

**6. Германските държавни министри се обединиха около необходимостта от по-екологично земеделие**. По време на виртуална среща на 28 май между германските държавни министри и комисарите на ЕС по земеделие и по околната среда стана ясно, че не съществува противоречие, че земеделието трябва да стане по-екологично. По време на двучасовия дебат с Януш Войчеховски и Вирджиниус Синкевичиус, двамата комисари твърдо заявиха, че Зелената сделка е възможност, а не заплаха за земеделските производители.  Министърът на земеделието на Хесен Приска Хинц, заяви, че трансформацията на земеделието не трябва да се проваля поради липса на средства. Фридрих Остендорф, говорител на Зеленото земеделие в Бундестага подчерта необходимостта целите на стратегията „От фермата до трапезата“ да бъдат включени в бъдещата ОСП. Министрите от политическите партии на ХДС и ХСС в Баден-Вюртемберг, Бавария, Долна Саксония и Север Рейн Вестфалия излязоха с изявление, в което настояват, че ОСП трябва да продължи да гарантира продоволствената сигурност и защита на доходите на стопанствата. Те настояват да видят по-силен структурен елемент в ОСП, със „социално желание“. Малките и средни земеделски предприятия да бъдат подпомогнати с по-високи плащания за първите хектари, както и подкрепа за младите хора, които искат да поемат своя път в земеделието и да стартират стопанства. Председателят на Копа заяви на срещата, че кризата COVID-19 показа значението на земеделието за поддържане на надеждна доставка на безопасни и висококачествени храни. Политиците трябва да признаят необходимостта от икономическо укрепване на бизнеса в бранша. Земеделието трябва да участва активно в процеса на вземане на решения.

 ***Приложение 1***

**„Европейски бюджет за финансиране възстановяването на ЕС“**

 Кризисната ситуация, настъпила вследствие на разпространението на коронавируса, е оказала влияние върху цялата територия на ЕС. Настъпилите икономически и социални вреди обаче са различни за държавите членки на ЕС, както са различни и техните възможности за реакция и възстановяване. Това води до риск от създаване на значителни различия между икономиките на държавите членки, което налага необходимост от обща реакция на ЕС, която е насочена към необходимите области на действие.

 Поради тези причини, Комисията предлага за обсъждане общ план за възстановяне на ЕС от кризисната ситуация с коронавируса, който да даде насоки за възстановяване на икономическите и социални щети, настъпили в следствие на пандемията, насърчаване на прехода към екологични и цифрови технологии, както и осигуряване на по-справедлив, стабилен и устойчив ЕС. Изпълнението на плана изисква наличие на значителни инвестиции от частни и публични средства. Финансирането също трябва да бъде на разположение за периода от сега до 2027 г., като е необходимо по-голямата част от него да бъде използвана през първите години на възстановяване.

 За да бъдат осигурени необходимите инвестиции, Комисията има предложение за финансиране, което се състои от две части:

* Европейски инструмент за възстановяване (англ. European Recovery Instrument), съкр. „Следващо поколение ЕС“ (англ. “Next Generation EU”) – представлява извънреден и временен инструмент, като част от МФР 2021-2027 г., който ще разполага с бюджет от 750 млрд. евро. Бюджетът на инструмента ще бъде осигурен чрез финансовите пазари (Комисията ще вземе на заем тези средства, като използва своя изключително висок кредитен рейтинг).
* Актуализирано предложението на Комисията за Многогодишна финансова рамка (МФР) на ЕС за периода 2021-2027 г. (бел. предишното предложение на Комисията за МФР 2021-2027 г. беше представено на 2 май 2018). В допълнение на новия Европейски инструмент за възстановяване, Комисията предлага преработен бюджет на ЕС, който да възлиза на 1100 млрд. евро за периода 2021-2027 г.

Финансирането от Европейския инструмент за възстановяване ще бъде разпределено чрез действащите в момента европейски програми. По този начин може да се осигурят веднага мерки, насочени към възстановяване на икономиките и осигуряване на устойчив и стабилен растеж. Средствата ще бъдат насочени към три стълба:

* *Подкрепа за държавите членки за възстановяване и допълнително насърчаване на развитието след кризата*- Публичните инвестиции имат жизненоважна роля за балансирано и устойчиво възстановяване. По-голямата част от финансирането от инструмента (повече от 80%) ще бъде използвана за подкрепа на публичните инвестиции и ключови структурни реформи в държавите членки, съсредоточени там, където въздействието от кризата е най-значително. Механизмът за възстановяване и устойчивост (Recovery and Resilience Facility) заедно с кохезионната политика и Механизмът за справедлив преход (Just Transition Mechanism) ще бъдат инструментите за постигане на тези важни цели. Тяхното приложение ще бъде част от Европейския семестър. В допълнение, увеличение на бюджета за Европейския земеделски фонд за развитие на селските райони ще осигури финансиране за селските райони при извършване на необходимите структурни промени, съгласно насоките на Европейската зелена сделка.
* *Силен старт за икономиката и мобилизиране на частните инвестици*и– Има необходимосто от спешни действие, насочени към силен старт за икономиката след пандемията и създаване на условия за възстановяване, които да се водя от частни инвестиции в ключови сектори и технологии. Тази инвестиция е от особено значение за осигуряванеа на успешен преход на ЕС към екологични и цифрови технологии. Инвестции в ключови сектори и технологии, като 5G комуникации, изкуствен интелект и чиста водна енергия, са от ключово значение за бъдещето развитие на ЕС. Също така стабилни компании са необходимото условие за успех на направените инвестиции, като вследствие на кризата е твърде вероятно стотици хиляди компании да бъдат под сериозен финансов натиск до края на годината. Комисията предлага да се въведе нов Инструмент за осигуряване на платежоспособност (Solvency Support Instrument), който да осигури необходимия капитал в подкрепа на солидни компании, които са изложени на риск поради кризата. Това ще им помогне да преодолеят кризата, както и да извършат прехода към прилагане на екологични и цифроври технологии. Този инструмент трябва да започне да се прилага още през 2020 год. Комисията предлага да се подобри инвестиционния инструмент InvestEU, който да мобилизира допълнителни инвестиции в области като устойчива инфраструктура и цифровизация. Ще се създаде нов Инструмент за стратегически инвестиции (Strategic Investment Faclity) за насърчаване на инвестиции в ключови вериги на добавената стойност, които са от решаващо значение за бъдещата устойчивост и стратегическа независимост на ЕС при прехода към прилагане на екологични и цифрови технологии.
* *Усвояване на уроците от кризата и адресиране на стратегическите предизвикателства на ЕС* – пандемията от коронавируса показа какво е значението на европейското сътрудничество, както и че има необходимост ЕС да подобри спешно своя капацитет и възможност за отговор в кризисни ситуации. Комисията предлага нова Здравна програма (Health Programme), която да подобри здравната сигурност и подготви Съюза за бъдещи здравни кризи. Механизмът за гражданска защита RiscEU ще бъде също допълнително разширен и подсилен. Програма „Хоризонт Европа“ ще бъде с допълнително увеличен бюджет, за да се осигури финансиране за изследвания в областта на здравеопазването, устойчивостта, екологичните и цифрови технологии. ЕС ще осигури допълнителни 16,5 млрд. евро за своята външна дейност и трети страни, включително предоставяне на хуманитарна помощ. Други европейски политики ще бъдат допълнително финансирани с оглед подобряне на подпомагане за възстановяване. Това включва също Общата селскостопанска политика, където е предложен допълнителен бюджет за заздравяване на селскостопанския сектор и се подобрят действията за възстановяване от кризата.

 ***Приложение 2***

**Реакции на фермерските лобита по Многогодишната финансова рамка и новия инструмент за възстановяване**

В изявление относно преработената Многогодишна финансова рамка (МФР) 2021-2027 г. и Новия инструмент за възстановяване, Копа-Кожека подчерта, че планът за възстановяване трябва да бъде отправна точка за реалността след пандемията от COVID-19 и да следва общия и координиран подход, основан на принципите на солидарност, разбиране и гъвкавост. Когато става въпрос за селско и горското стопанство, всички необходими инструменти трябва да бъдат приложени- от безвъзмездни средства до заеми и финансови инструменти, за да се стимулира така необходимата инвестиционна подкрепа за възстановяване на сектора. Копа-Кожека приветства изместването на фокуса върху сближаването, инвестициите, изследванията, дигитализацията, уменията и диверсификацията. От своя страна, президентът на Копа приветства увеличението от 15 млрд. евро за Развитие на селските райони като „първа положителна стъпка“, но изрази разочарование по отношение на разпределените суми по ОСП в преразгледаното предложение за МФР. Той подчерта, че намаляването на директната подкрепа в период, в който се оказва толкова силен натиск и се отправят завишени изисквания към земеделските производители, е просто неприемливо. От друга страна, президентът на Кожека настоя, че сега има нужда от силен ЕС повече от всякога, със същата финансова подкрепа, като настоящата МФР.

Президентът на Европейската Асоциацията за Биогаз (ЕБА)  заяви, че обхватът на производството на възобновяеми газове, заедно с разгръщането на други възобновяеми източници, се нуждае от всички необходими инвестиции и финансови инструменти, за да продължи своя път, в името на постигането на общата цел.

BirdLife Europe подчерта, че „допълнителният чек за почти 24 млрд. евро“ (4 млрд. евро допълнително за 1 -ви стълб ОСП и 5 млрд. евро за 2 -ри стълб, както и още 15 млрд. евро за Развитие на селските райони от NextGeneration EU) за околна среда по ОСП е най-лошата от прогнозите. От BirdLife Europeзададоха въпроса „къде са 20 млрд. евро годишно обещани миналата седмица за опазване на околната среда?”

Грийнпийс кампания в ЕС за горите и селското стопанство призова ЕК да "бракува ОСП за здравословно възстановяване" и "да я замени със система, която харчи публични средства въз основа на генерираните от фермерите обществени блага.”

Световният фонд за природата (WWF ) критикува усилията на ЕК да направи „Зелената сделка“ „двигателят“ на икономическото възстановяване, като заявява че „половината двигател все още липсва (по-специално инвестиции в природен капитал)... така че това възстановяване изглежда спряно. "

Ферма Европа (Farm Europe) отбелязва, че ЕК „просто поддържа предложението си от миналия февруари“, което представлява „драстичен спад от 12%. Те изчисляват, че планът поддържа 1- ви стълб и представлява намаление на 2- ри Стълб с 6%. Добавянето на 16,48 млрд. евро в рамките на Възстановителния пакет за 2 -ри стълб (изразена в текущи цени), "е много далеч от компенсиране на бюджетните съкращения, направени в постоянни евро”. Цялостното предложение „не предлага никаква реална перспектива и Комисията планира да постави „допълнителни ограниченията за индустрията, без в крайна сметка да й се даде възможност да инвестира масово, за да се подобрят икономическите и екологичните резултати. Резултатът ще бъде „по-малък доход и капацитет за инвестиране в бъдеще“.